b"\n_START_ARTICLE_\nKotagiri\n_START_PARAGRAPH_\nKotagiri \xc3\xa9s una vila o panchayat town al districte de Nilgiris a l'\xc3\x8dndia, estat de Tamil Nadu, a 1.793 metres d'altura, a 11\xc2\xb0\xc2\xa026\xe2\x80\xb2\xc2\xa0N, 76\xc2\xb0\xc2\xa053\xe2\x80\xb2\xc2\xa0E. Al cens del 2001 consta amb 29.184 habitants. El 1881 tenia 3.691 habitants i el 1901 en tenia 5.100.\n_START_SECTION_\nHist\xc3\xb2ria\n_START_PARAGRAPH_\nL'estaci\xc3\xb3 de muntanya fou fundada el 1830 i va cr\xc3\xa9ixer lentament per\xc3\xb2 atreia als anglesos pel seu clima suau millor que el d'Ootacamund (Utakamand) a uns 30\xc2\xa0km. Es va establir un centre sanitari militar al costat, a Dimhatti, que despr\xc3\xa9s fou abandonat. Tamb\xc3\xa9 m\xc3\xa9s tard es va establir la plantaci\xc3\xb3, i els habitants de l'estaci\xc3\xb3 eren quasi tots propietaris de plantacions de te. A la zona vivien els kotes i de fet Kotagiri vol dir muntanya dels kotes. Fou coneguda com a \xe2\x80\x9cKota-Keri\xe2\x80\x9d o \xe2\x80\x9cKota-Gherry\xe2\x80\x9d, el carrer dels kotes i era un establiment d'aquest poble. Les seves terres foren comprades pel govern brit\xc3\xa0nic el 1911 per una nova instal\xc2\xb7laci\xc3\xb3 sanit\xc3\xa0ria i els kotes foren traslladats a Aggal, a uns 2\xc2\xa0km. El seu temple dedicat al deu Kamataraya encara es conserva."